CELEX: 22014D0192
Language: sl
Date: 2014-09-25 00:00:00
Title: Sklep Skupnega odbora EGP št. 192/2014 z dne 25. septembra 2014 o spremembi Priloge XI (Elektronske komunikacije, avdiovizualne storitve in informacijska družba) in Protokola 37 (s seznamom iz člena 101) k Sporazumu EGP [2015/1260]

30.7.2015   
            
            
               SL
            
            
               Uradni list Evropske unije
            
            
               L 202/44
            
         SKLEP SKUPNEGA ODBORA EGP
   št. 192/2014
   z dne 25. septembra 2014
   o spremembi Priloge XI (Elektronske komunikacije, avdiovizualne storitve in informacijska družba) in Protokola 37 (s seznamom iz člena 101) k Sporazumu EGP [2015/1260]
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti členov 98 in 101 Sporazuma EGP,
   ob upoštevanju naslednjega:
   
               (1)
            
            
               Sklep Komisije C(2014) 462 z dne 3. februarja 2014 o ustanovitvi skupine evropskih regulatorjev za avdiovizualne medijske storitve je treba vključiti v Sporazum EGP.
            
         
               (2)
            
            
               Za dobro delovanje Sporazuma EGP je treba Protokol 37 k Sporazumu EGP razširiti, da bo vključeval skupino evropskih regulatorjev za avdiovizualne medijske storitve, ustanovljeno s Sklepom Komisije C(2014) 462, Prilogo XI pa je treba spremeniti, da se določijo postopki za udeležbo v tej skupini.
            
         
               (3)
            
            
               Prilogo XI in Protokol 37 k Sporazumu EGP je zato treba ustrezno spremeniti –
            
         SPREJEL NASLEDNJI SKLEP:
   Člen 1
   Za točko 5q (Direktiva Evropskega parlamenta in Sveta 98/84/ES) Priloge XI k Sporazumu EGP se vstavi naslednje:
   
      
                  „5r.
               
               
                  
                     C(2014) 462: Sklep Komisije C(2014) 462 z dne 3. februarja 2014 o ustanovitvi skupine evropskih regulatorjev za avdiovizualne medijske storitve.
                  Za namene tega sporazuma se določbe Sklepa uporabljajo z naslednjo prilagoditvijo:
                  V členu 4(1) se za besedama ‚predstavnik Komisije‘ vstavijo besede ‚in predstavnik Nadzornega organa Efte‘.
                  Načini vključevanja držav Efte v skladu s členom 101 Sporazuma EGP:
                  Države Efte polno sodelujejo v skupini evropskih regulatorjev za avdiovizualne medijske storitve, vendar nimajo pravice do glasovanja.“
               
            
   Člen 2
   Za točko 38 Protokola 37 k Sporazumu EGP se vstavi naslednja točka:
   
      
                  „39.
               
               
                  Skupina evropskih regulatorjev za avdiovizualne medijske storitve (Sklep Komisije C(2014) 462 z dne 3. februarja 2014 o ustanovitvi skupine evropskih regulatorjev za avdiovizualne medijske storitve).“
               
            
   Člen 3
   Besedilo Sklepa Komisije (C(2014) 462) v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 4
   Ta sklep začne veljati 26. septembra 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (1).
   Člen 5
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 25. septembra 2014
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  Navedena ni nobena ustavna zahteva.